“MTS GOLD” ผุดซื้อขายทองผ่าน “เป๋าตัง” แย้มยอดเปิดบัญชีเดือนแรกโต 200%
“MTS GOLD แม่ทองสุก” ผสานเทคโนโลยี BLOCKCHAIN เพิ่มประสิทธิภาพการลงทุน “ทองคำ” ในรูปแบบ Gold wallet ผ่าน “เป๋าตัง” โชว์ ยอดเปิดบัญชีโตกว่า 200% และมีมูลค่าทำธุรกรรมในช่วง 1 เดือนสูงถึงหลักพันล้านบาท
“MTS GOLD” ยกระดับการซื้อขายทองผ่าน “เป๋าตัง” เชื่อมต่อนวัตกรรม GOLD BLOCKCHAIN รายใหญ่ที่สุดระดับประเทศ
29 พ.ย. 2564

นายณัฐพงศ์ หิรัณยศิริ ประธานฝ่ายบริหารกลุ่มบริษัท MTS GOLD เปิดเผยว่า โลกยุคปัจจุบันที่เทคโนโลยีถือว่ามีบทบาทสำคัญในทุกอุตสาหกรรม รวมถึงการลงทุนในสินทรัพย์ประเภทต่างๆ เพื่อให้การลงทุนมีประสิทธิ คล่องตัว และคำนึงถึงความปลอดภัยเป็นสำคัญ MTS GOLD ถือเป็นผู้นำด้านการลงทุนทองคำครบวงจร ที่ยังคงมุ่งมั่นและไม่หยุดพัฒนาและยังมองหาโอกาสให้แก่นักลงทุนได้เข้าถึงการลงทุนในทองคำทุกมิติ
โดยล่าสุดมีการนำนวัตกรรม “MTS Gold Blockchain” เชื่อมต่อ ระบบ “เป๋าตัง” ของธนาคารกรุงไทย สร้าง Gold Blockchain Eco System ในประเทศไทย เพื่อเพิ่มศักยภาพและช่องทางสำหรับผู้ที่สนใจซื้อขายทองคำทองคำต่างประเทศแบบ Real Time ไร้ค่าธรรมเนียม สะดวก รวดเร็ว มีความปลอดภัยสูง สามารถแลกเปลี่ยนค่าเงินผ่าน Gold Wallet บนแอปฯ “เป๋าตัง” รวมถึงการตัดบัญชีซื้อขายรับเงินได้ทันที ตอบโจทย์การซื้อขายทองคำยุคใหม่อย่างเหนือชั้น โดยผู้ที่สนใจสามารถเปิดบัญชี eFCD กับ Gold Wallet ทางออนไลน์ ผ่านแอปฯ “เป๋าตัง” โดยไม่ต้องเดินทางไปที่สาขาของธนาคาร
“การลงทุนในทองคำ “Gold Wallet ผ่าน แอปฯเป๋าตังถือว่าได้รับกระแสตอบรับที่ดีจากนักลงทุนจำนวนมาก เพียงช่วงระยะเวลา 1 เดือนหลังเปิดให้บริการที่ผ่านมา มีลูกค้าเปิดบัญชีมากกว่า 10,000 ราย เพิ่มขึ้นมากกว่า 200%  และมีมูลค่าการทำธุรกิจซื้อขายทองคำกว่า 1,000 ล้านบาท สะท้อนความเชื่อมั่นของนักลงทุนทั้งเรื่องความเชื่อมั่นในการลงทุนทองคำที่ยังเป็นสินทรัพย์ที่ยังมีเสน่ห์และความมั่นใจถึงระบบความปลอดภัยของการลงทุนในยุคดิจิตอล” นายณัฐพงศ์ กล่าว
ขณะที่ระบบออมทอง ณ  ปัจจุบันของบริษัทฯ หรือที่รู้จักกันในนาม “แม่ทองสุกออมทอง” ถือเป็นเจ้าแรกที่มีการใช้นวัตกรรม Gold Blockchain ขนาดใหญ่ที่สุดในประเทศไทยเช่นกัน ด้วยการเชื่อมต่อระบบการออมทองสำหรับผู้ที่ต้องการเริ่มออมทีละน้อย โดยเริ่มต้นเพียง 150 บาท หรือ 0.1 กรัมนั้น ยังคงได้รับความสนใจอย่างต่อเนื่อง
โดยเฉพาะอย่างยิ่งบริการจัดส่งทั่วไทย 77 จังหวัดที่จะเห็นถึงกระแสตอบรับได้อย่างดีเยี่ยมเกินเป้าหมายที่บริษัทวางไว้กว่า 100% ในการเพิ่มช่องทางบริการสำหรับผู้สนใจออมทองและต้องการแลกในทุกพื้นที่ของประเทศ สอดรับกับสถานการณ์ Covid-19 ที่ทำให้มีการระมัดระวังในการเดินทางมากยิ่งขึ้น  ทำให้ปัจจุบันมีลูกค้าเปิดบัญชีออมทองกับแม่ทองสุกมากกว่า 50,000 บัญชี ภายในระยะเวลา 1 ปี ซึ่งถือว่าได้รับกระแสตอบรับจากนักลงทุนเกินกว่าเป้าหมายที่ตั้งไว้
นอกจากนี้ ทางบริษัท MTS GOLD แม่ทองสุก ก็มีการพัฒนานวัตกรรมด้านการซื้อขายทองคำเพื่อตอบรับกับความต้องการแลกรับให้สามารถรับได้ทั้ง “ทองคำแท่ง” และ “ทองรูปพรรณ” เจ้าแรกในไทยที่ให้คุณเลือกรับทองที่ต้องการได้ครบทุกรูปแบบ ตอบโจทย์และเกิดประโยชน์สูงสุดสำหรับคนไทยทุกคน และในอนาคต MTS Gold แม่ทองสุก ตั้งเป้าว่าจะเห็นการเติบโตของขีดความสามารถในการสร้างสรรค์การลงทุนในรูปแบบ Gold Blockchain Eco System  ต่อไปในอนาคต รวมไปถึงช่องทางการเพิ่มประสิทธิภาพของระบบออมทองให้ใช้งานง่ายและมีความหลากหลายมากยิ่งขึ้น
ทั้งนี้ แม่ทองสุกถือเป็นร้านทองเจ้าแรกที่ให้บริการซื้อขายทองคำบนแอปพลิเคชั่น “เป๋าตัง” ซึ่งทำให้นักลงทุนหรือผู้ที่สนใจซื้อขายทองคำราคา Real Time ตามตลาดต่างประเทศในหน่วยของ USD/OZ ซึ่งเป็นหน่วยซื้อขายสากล ด้วยการนำนวัตกรรมที่ทันสมัยมาปรับใช้ทำให้นักลงทุนหรือผู้สนใจซื้อขายทองคำ 99.99% ด้วยขนาดเริ่มต้นเพียง 0.1 ออนซ์ หรือคิดเป็นประมาณ 6,000 บาทไทยเท่านั้น
นอกจากนี้ การซื้อขายทองคำบนแอพฯ “เป๋าตัง” จะทำให้ทุกคนพบกับมิติการซื้อขายทองคำครั้งใหม่ ที่มีบทบาทในการช่วยให้การลงทุนในทองคำเป็นเรื่องที่ง่ายมากยิ่งขึ้นแล้ว โดยสามารถซื้อขายทองคำบนแอปฯ “เป๋าตัง” ได้ทุกวันจันทร์ – ศุกร์ ตั้งแต่ช่วงเวลา 07.00 – 02.00น. ตามเวลาตลาดโลก ช่วยสร้างโอกาสและเพิ่มทางเลือกในการซื้อขายทองคำได้อย่างครบวงจรมากขึ้น และเชื่อว่าการซื้อขายทองคำในหน่วยดอลลาร์สหรัฐฯนั้น ถือเป็นการเพิ่มทางเลือกสำหรับผู้ที่มีความสนใจเป็นจำนวนมาก และจะได้รับความนิยมเพิ่มขึ้นอย่างรวดเร็ว และเชื่อว่าจะเห็น MTS GOLD แม่ทองสุกร่วมพัฒนาการซื้อขายผ่านแอพฯ “เป๋าตัง” ให้มีความสะดวกและก้าวผ่านขีดความสามารถตอบโจทย์การลงทุนในโลกยุคใหม่ได้เป็นอย่างดียิ่งขึ้น สนใจติดตามรายละเอียดและสอบถามข้อมูลเพิ่มเติมได้บนเว็บไซต์เพียงพิมพ์ mts.gold หรือโทรสอบถาม 02-770-7777